424 O 



Man kan nu med samme Vædske paa følgende Maade udføre et Absorptionsforsog 

 ved højere Tryk: Umiddelbart efter Aflæsningen af Tryk og Temperatur ved Slutningen af 

 Absorptionen bliver Hanen c lukket; da Volumenet i den til højre for c liggende Del af 

 Apparatet er bekjendt, véd man nøjagtig, hvor stor en Luftmængde der befinder sig frit i 

 de til højre for Hanen c liggende Afsnit (2 Kugler og Haneboringen ved c). Desuden ved 

 man, hvormeget Luft Vædsken allerede har absorberet, og saaledes er hele Luftmængden 

 tilhøjre for Hanen c bekjendt. Nu bliver der, imens Hanen c er lukket, indført Ilt i Røret 

 a. Paa sædvanlig Maade (Bestemmelse af Tryk, Volumen og Temperatur) bliver dernæst 

 hele Luftmængden i Røret a bestemt. Denne Luftmængde, adderet til den til højre for 

 Hanen c værende Luftmængde, giver Summen af hele den i Apparatet tilstedeværende Ilt- 

 mængde. Naar nu Hanen c bliver aabnet, og Vædsken rystes paa ovenfornævnte Maade, 

 saa finder Absorptionen denne Gang Sted under et højere Tryk. Efter at Absorptionen er 

 bleven tilendebragt, vise Maalingerne, hvor stor en Luftmængde der befinder sig frit i 

 Apparatet, og hermed ere de nødvendige Forudsætninger givne til Beregning af Absorp- 

 tionen under højere Tryk. Denne Fremgangsmaade kan naturligvis gjentages. 



Naar man ønsker at foretage en Række Bestemmelser ved aftagende Tryk, lukker 

 man paa samme Maade som ovenfor beskrevet Hanen c umiddelbart efter, at den absorp- 

 tiometriske Bestemmelse er forelagen, og hele Luftmængden til højre for denne Hane 

 bliver beregnet. Nu bringes Absorptiometret i Forbindelse med Pumpen ved Hjælp af 

 Slibningen a, og efter at Hanen b er bleven aabnet, bliver Apparatels til venstre for Hanen 

 c liggende Del gjort fuldstændig lufttom. Derefter lukkes Hanen b, Apparatet skilles fra 

 Pumpen, og Hanen c aabnes; saaledes er hele den i Apparatet forekommende Iltmængde 

 bekjendt, og man kan nu udføre en Absorplionsbestemmelse ved et lavere Tryk end før, idet 

 man subtraherer den Luftmængde, der ved Slutningen af denne Absorption findes frit i 

 Apparatet, fra den bekjendte totale Luftmængde. Nu kan Hanen c igjen lukkes, de til 

 venstre for den liggende Dele atter udpumpes, og paa denne Maade kan der foretages en 

 ny Bestemmelse. 



Vandforsøg. Med dette Apparat har jeg foruden Forsøgene over Iltoptagelsen i for- 

 skjellige Oxyhæmoglobinopløsninger tillige foretaget Forsøg over Iltens Absorption i destil- 

 leret Vand. Dels vilde jeg derved undersøge Apparatets Nøjagtighed; dels vilde jeg ved 

 lave Tryk prøve Rigtigheden af den Henryske Lov, for hvilken jeg ved Forsøgene med Hæmo- 

 globin havde Anvendelse. Fremgangsmaaden ved Vandforsøgene var i det Hele den samme, 

 som ved Hæmoglobinforsøgene, kun maatte ved disse sidste anvendes nogle Kauteler i Be- 

 tragtning af Oxyhæmoglobinopløsningens temmelig store Tilbøjelighed lil Decomposition. 

 Det synes mig hensigtsmæssig først senere al gjøre Rede for disse Forsigtighedsregler, og 

 jeg vender mig nu, for at tydeliggjøre Detaillerne ved Methoden, først til de Absorptions- 

 forsøg, der ere anstillede med destilleret Vand. 



